SET สัปดาห์หน้าไซด์เวย์ ขณะตลาดจับตาตัวเลขศก.สหรัฐฯ
บล.ทรีนีตี้ มองแนวโน้มการลงทุนในสัปดาห์หน้า (7 ก.ย.) เชื่อว่าตลาดจะแกว่งไซต์เวย์ พร้อมให้กรอบการแกว่งไว้ที่ 1,330-1,430 จุด
4 ก.ย. 2558

นายณัฐชาต เมฆมาสิน ผู้อำนวยการฝ่ายวิเคราะห์หลักทรัพย์ บล.ทรีนีตี้ เปิดเผยถึงตลาดหุ้นไทยวันนี้ (4 ก.ย.) ซึมสอดคล้องกับตลาดหุ้นทั่วโลก โดยตลาดหุ้นอื่นในภูมิภาคเอเชียส่วนใหญ่ก็อยู่ในแดนลบ และตลาดจีนก็ปิดทำการด้วย วอลุ่มเทรดตลาดบ้านเราดูบาง
อย่างไรก็ตาม ให้ติดตามคืนนี้ตัวเลขการจ้างงานนอกภาคเกษตรของสหรัฐฯ ซึ่งคาดว่าจะออกมาไม่เกิน 250,000 ตำแหน่ง นั่นหมายความว่าตัวเลขไม่ได้ดีมากนัก ทำให้เป็นปัจจัยบวกต่อการประชุมธนาคารกลางสหรัฐ (FED) ในช่วงกลางเดือนนี้ ที่อาจทำให้ยังคงอัตราดอกเบี้ยไว้ก่อนได้ นอกจากนี้ ให้ติดตามการลงมติของสภาปฏิรูปแห่งชาติ (สปช.) ในวันอาทิตย์นี้ (6 ก.ย.) เกี่ยวกับร่างรัฐธรรมนูญฉบับใหม่ ซึ่งคาดว่าน่าจะมีมติผ่านไปได้
แนวโน้มการลงทุนในสัปดาห์หน้า (7 ก.ย.) เชื่อว่าตลาดจะแกว่งไซต์เวย์ พร้อมให้กรอบการแกว่งไว้ที่ 1,330-1,430 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
JAS ปิดที่ 5.60 บาท ลดลง 0.10 บาท
PTT ปิดที่ 260.00 บาท ลดลง 4.00 บาท
ADVANC ปิดที่ 238.00 บาท ลดลง 3.00 บาท
SCB ปิดที่ 137.50 บาท ลดลง 3.00 บาท
CPALL ปิดที่ 49.25 บาท ลดลง 1.00 บาท
 
ที่มา: สำนักข่าวอินโฟเควสท์